এ বার বাংলাদেশের জনপ্রিয় নায়িকা ববির অন-স্ক্রিন পার্টনার রণবীর। তবে তিনি কপূর বা সিংহ নন। অর্থাত্ ববি এখনই বলি-নায়কদের সঙ্গে স্ক্রিন শেয়ার করছেন না। বরং এই রণবীর টলিউডের। ‘বিজলী’ নামের এই ছবিটি অভিনয়ের পাশাপাশি প্রযোজনাও করবেন ববি। তাই তাঁর কাঁধে এখন যৌথ দায়িত্ব। এই ছবিতে সুপার উওম্যানের চরিত্রে অভিনয় করবেন তিনি। সম্প্রতি ছবির ফার্ষ্ট লুক প্রকাশ করেছেন পরিচালক ইফতেখার চৌধুরী। তাঁর হাত ধরেই ২০০৯ সালে ‘খোজ দ্যা সার্চ’ ছবির মাধ্যমে ইন্ডাস্ট্রিতে এন্ট্রি নেন ববি। এর পর ইফতেখারের পরিচালনায় ‘রাজত্ব’, ‘দেহরক্ষী’, ‘অ্যাকশন জেসমিন’, ‘ওয়ান ওয়ে’ প্রভৃতি ছবিতে অভিনয় করেছেন ববি। ‘বিজলী’ও একই রকম সফল হবে বলে আশা করছেন কলাকুশলীরা।